OpenLLM-France/wikimedia huggingface dataset:
# Apxeronsk

Apxeronsk - Апшеронск (rus) - és una ciutat del krai de Krasnodar, a Rússia. Es troba a la vora del riu Pxekha, a la conca del riu Kuban. És a 87 km al sud-est de Krasnodar i a 36 km al nord-est de Belorétxensk.
Pertanyen a aquesta ciutat els khútors de Zazulin, Spàssov i Tsurevski.

## Història

Fundada el 1836 Apxeronsk nasqué com una stanitsa per als membres del regiment d'Apxeron de l'Exèrcit Imperial Rus. Tant el nom del regiment com el de la ciutat actual provenen del de la península d'Apxeron, a l'Azerbaidjan, on Pere I el Gran conduí una campanya militar contra Pèrsia el 1722-1723.
Fins que rebé l'estatus de ciutat el 1947 la vila es deia Apzerónskaia.
El 6 de setembre del 2008 s'inaugurà el cementiri militar alemany d'Apxeron, on foren reunides les restes de tots els militars alemanys morts al Caucas i al pont del Kuban durant la Segona Guerra Mundial. Durant la guerra la ciutat fou ocupada per la Wehrmacht de l'Alemanya nazi del 14 d'agost del 1942 al 27 de gener del 1943.

## Enllaços externs i referències

* Lloc web sobre la ciutat (rus)
* Lloc web de la ciutat (rus)
* Informacions sobre la ciutat (rus)
* Mapes topogràfics (rus)
# Ratpenat bru de Blanford

El ratpenat de Blanford (Hesperoptenus blanfordi) és una espècie de ratpenat de la família dels vespertiliònids que es troba a Brunei, Cambodja, Indonèsia, Laos, Malàisia, Myanmar i Tailàndia.

## Referències

* ↑ Hutson, A. M.; Kingston, T.; Francis, C.; Banks, P.; Csorba, G. Hesperoptenus blanfordi. UICN 2008. Llista Vermella d'espècies amenaçades de la UICN, edició 2008, consultada el 25 novembre 2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Puig Morell

El Puig Morell és una muntanya de 600 metres que es troba al municipi de Cabanelles, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roc de la Guàrdia (Montferrer i Castellbò)

El Roc de la Guàrdia és una muntanya de 1.758 metres que es troba entre els municipis de Montferrer i Castellbò i de les Valls de Valira, a la comarca de l'Alt Urgell.
Al cim podem trobar-hi un vèrtex geodèsic (referència 271077001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Textura jigsaw

La textura jigsaw o textura en trencaclosques és un tipus de textura present en algunes roques volcàniques que es caracteritza per una fragmentació de la roca on els fragments encaixen entre si com si fossin part d'un trencaclosques. Aquesta textura és característica de hialoclastites i peperites tot i que en alguns casos pot arribar a observar-se en bretxes hidràuliques. Aquest tipus de textura s'ha descrit en roques volcàniques del cinturó de pirita ibèric a la província de Huelva i també en roques de la Vall de l'Azogue, a Almeria.

## Referències

* ↑ Donaire Romero, T. «Sucesión de secuencias volcánicas félsicas en el Complejo Vulcanosedimentario de la Faja Pirítica Ibérica: discriminación entre modelos volcánicos y subvolcánicos» (PDF). Geogaceta, 40, 2006, pàg. 119-122. ISSN: 0213-683X.
* ↑ Gutiérrez Martín, R. «Mineralogía y Tipología del Depósito de Hg-Sb del Valle del Azogue (Almería, España)» (en castellà). UAB, dipòsit digital de documents, 2014. [Consulta: 2 novembre 2022].
# Cantó de Corps

El cantó de Corps era una divisió administrativa francesa del departament de la Isèra, situat al districte de Grenoble. Comptava amb 13 municipis i el cap era Còrps. Va desaparèixer el 2015.
El constituïen els municipis d'Ambel, Beaufin, Còrps, Les Côtes-de-Corps, Monestier-d'Ambel, Pellafol, Quet-en-Beaumont, Sainte-Luce, Saint-Laurent-en-Beaumont, Saint-Michel-en-Beaumont, Saint-Pierre-de-Méaroz, La Salette-Fallavaux i La Salle-en-Beaumont.

## Història

Llista dels consellers generals successius :
| Data d'elecció | Identitat | Partit |
| 1949-1967 | M. Pallanchard | SFIO |
| 1967-1973 | M. Hostache | Divers droite |
| 1973-2011 | Gérard Cardin | PS, després Divers droite, proper a UMP |
| 2011-2015 | Fabien Mulyk | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.593 | 1.988 | 1.622 | 1.677 | 1.693 | 1.597 | 1.727 |
# Arabadji Ali Paixà

Ali Paixà Arabadji (Okhri vers 1621- Rodes 21 d'abril de 1693) fou gran visir otomà. Arabadji fou un mal nom que se li va donar quan ja era gran visir perquè va fer portar a un dels que va destituir en un carro tirat per bous, carro conegut com a arabadj.
Va ocupar els càrrecs d'imam, ketkhuda i agha dels geníssers (1689), per esdevenir visir i caimacan a la cort. Va tenir el suport del kadi l-asker Yahya Efendi i del Xaikh al-Islam Abu Saidzade Feyzullah Efendi i quan Köprülü Fazıl Mustafa Paşa va morir a Szalánkemén, va ser nomenat gran visir al seu lloc (30 d'agost de 1691). Com que no volia agafar la direcció de l'exèrcit es va dedicar a eliminar els seus opositors, un mitjançant el suborn i altres mitjançant destitucions o trasllats. Això no va agradar al sultà que el va destituir el 28 de març de 1692 i l'envià desterrat a Rodes. El va succeir Merzifonlu Çalık Hacı Ali Paşa.
Estant a l'illa els seus enemics van convèncer el sultà que podia ser l'origen de complots i que l'havia de condemnar a mort. El sultà va signar l'ordre i fou executat a Rodes el 1693.
Gran visir otomà :
# Ratpenat cuallarg d'orelletes

El ratpenat cuallarg d'orelletes (Mops major) és una espècie de ratpenat de la família dels molòssids.

## Distribució i hàbitat

Es tracta d'una espècie africana, distribuïda per Mali, Burkina Faso, Ghana, Togo, Nigèria, el Níger, el Sudan, el nord-est del Zaire, Uganda i Tanzània.
Habita la sabana.

## Referències

* ↑ «ratpenat cuallarg d'orelletes». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 1 gener 2025].
* ↑ Distribució geogràfica (Chaerephon major) (anglès)
Espècies vivents de molòssids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Molossoidea :
Subfamília Molossinae :
Subfamilia Tomopeatinae :
# Penya d'en Pins

El Penya d'en Pins és una muntanya de 21 metres que es troba al municipi de Sant Mori, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Goncelin

El cantó de Goncelin era una divisió administrativa francesa del departament de la Isèra, situat al districte de Grenoble. Comptava amb 12 municipis i el cap era Goncelin. Va desaparèixer el 2015.

## Municipis

* Les Adrets
* Le Champ-près-Froges
* Le Cheylas
* Froges
* Goncelin
* Hurtières
* Morêtel-de-Mailles
* La Pierre
* Pontcharra
* Saint-Maximin
* Tencin
* Theys

## Història

Llista dels consellers generals successius :
| Data d'elecció | Identitat | Partit |
| 1945-1964 | M. Vinoz | radical |
| 1964-1971 | Pierre Pissetty | SFIO |
| 1971-1982 | M. Zougs | PS |
| 1982-1989 | Augustin Giraud | PS |
| 1989-2015 | Charles Bich | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 11.274 | 12.530 | 13.335 | 14.805 | 16.367 | 19.206 | 22.135 |
# Arabella (Bilbao)

Arabella és un barri de Bilbao dins el districte d'Uribarri, que forma una unitat amb el barri de Zurbaran. És el barri més alt de Bilbao (250 metres sobre el nivell del mar al vessant de les Artxanda). Limita al nord amb Sondika, al sud amb Otxarkoaga i Txurdinaga i a l'oest amb Zurbaran.

## Transports

Al barri només hi passa una línia d'autobús.
| Línia | Recorregut | Freqüència (min) |
| 62 | Termibus - Arabella | 20´ |
# Ratpenat de dits llargs austral

El ratpenat de dits llargs austral (Miniopterus australis) és una espècie de ratpenat de la família dels minioptèrids. Viu a Austràlia, Brunei, Indonèsia, Malàisia, les Filipines, Nova Caledònia, Papua Nova Guinea, Salomó, el Timor Oriental i Vanuatu.

## Referències

* ↑ Rosell-Ambal, G.; Tabaranza, B.; Pennay, M.; Thomson, B.; Reardon, T.; Kingston, T.; Sinaga, U. Miniopterus australis. UICN 2008. Llista Vermella d'espècies amenaçades de la UICN, edició 2008, consultada el 17 maig 2016.
# Puig dels Avalls

El Puig dels Avalls és una muntanya de 346 metres que es troba al municipi de Terrades, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roc de les Esplugues

El Roc de les Esplugues és una muntanya de 1.581 metres que es troba al municipi de les Valls d'Aguilar, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ratpenat de dues ratlles brasiler

El ratpenat de dues ratlles brasiler (Saccopteryx gymnura) és una espècie de ratpenat de la família dels embal·lonúrids que es troba al Brasil, la Guaiana Francesa, Guyana i Surinam.

## Referències

* Fordham et al. (2006). Saccopteryx gymnura. Llista Vermella de la UICN, Unió Internacional per a la Conservació de la Natura, 2006. Consultat el 9 desembre 2007 (en anglès).
# Yamaha SR250

La Yamaha SR 250 va ser una motocicleta monocilíndrica fabricada per Yamaha entre 1981 i 2002.

## Història

En 1982 Yamaha va llançar al mercat la Yamaha SR 250. Yamaha Motor España la va començar a fabricar a L'Hospitalet de Llobregat (Barcelonès) el 1983, a l'antiga factoria de Sanglas, sent durant diversos anys capdavanter de vendes. A partir del 8 de novembre de 1988 continuà fabricant-se a la localitat vallesana de Palau-solità i Plegamans. La seva fabricació va cessar l'any 2002 a causa del canvi de la normativa europea de reducció d'emissions de diòxid de carboni, encara que va continuar fabricant-se a Mexico (vegeu enllaç). El preu de venda va anar des dels 1800 € en 1983 fins als 3.125 € de 2002. Va haver-hi dues versions: Standard (anomenada també Classic) i Special, aquesta última amb el manillar més alt estil "chopper", i amb un acabat i aspecte diferent respecte a la Standard. També va haver-hi una versió de 125 cc. Als Estats Units es va fabricar un model entre 1980 i 1982 anomenat Exciter I. Les principals competidores de la seva gamma eren l'Honda CB 250 i la Suzuki GN 250. La seva germana major, la SR 400 s'ha tornat ha posar a la venda en 2013 al Japó.

## Característiques

El motor és de tipus monocilíndric de 4 temps i 2 vàlvules amb una cilindrada de 239 centímetres cúbics i un pes de 135 kg. La seva velocitat màxima és de 125 km/h, i la velocitat de creuer d'uns 100 – 110 km/h. L'acceleració de 0 – 100 km/h és d'uns 13,9 segons (3,5 de 0 a 50 km/h). La capacitat del dipòsit de combustible és de 10,4 litres (1,3 l de reserva) i la seva autonomia pot superar els 280 km. El xassís és de tub d'acer, mateix material que el seu basculant. Munta pneumàtics davanter de 90/90 x 19” i darrere de 120/90 x 16" o 18”. Els frens davanters són de pinça de pistó i els posteriors tambor de 190 mm. El fre davanter es va fabricar posteriorment de disc de 267 mm. L'arrencada és per motor elèctric.
Les seves virtuts són la seva comoditat, fàcil maneig, consum, fiabilitat del seu motor i economia de manteniment.
Els canvis d'oli han de fer-se cada 6.000 km amb el tipus recomanat SAE 10W40 S o SF i els filtres cada 12.000.
Al mercat de segona mà segueix sent una moto molt popular. Destaquen les modificacions que realitzen alguns tallers especialitzats que les converteixen en models d'inspiració Cafe Racer.

## Referències

* ↑ Arroyo, Paulino «Especial Yamaha SR 250». Solo Moto, 1025, 31, pàg. 17 [Consulta: 27 juny 2013].
* ↑ Merlos, Josep lluís. «Yamaha SR250: la moto que feia la vida fàcil». motor.ara.cat. Ara, 19-08-2019. [Consulta: 17 juny 2020].

## Bibliografia

* Revista Solomoto30, 157, març de 1996.
* Revista Motociclismo, 871, setembre de 1984.

## Enllaços externs

* Yamaha SR250: la moto que feia la vida fàcil
* Metamorfosis masiva (SR 250 modificades)
* www.bikeexif.com Custom Yamaha sr 250 by El solitario
# Puig de les Forques (Cistella)

El Puig de les Forques és una muntanya de 235 metres que es troba entre els municipis de Cistella i de Terrades, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roc de Peralta

El Roc de Peralta és una muntanya de 1.058 metres que es troba al municipi de les Valls d'Aguilar, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Beaujeu

El cantó de Beaujeu era una divisió administrativa francesa del departament del Roine, situat al districte de Villefranche-sur-Saône. Comptava amb 17 municipis i el cap era Beaujeu. Va desaparèixer el 2015.

## Municipis

* Avenas
* Beaujeu
* Chénas
* Chiroubles
* Émeringes
* Fleurie
* Juliénas
* Jullié
* Lantignié
* Les Ardillats
* Marchampt
* Quincié-en-Beaujolais
* Régnié-Durette
* Saint-Didier-sur-Beaujeu
* Vauxrenard
* Vernay
* Villié-Morgon
Llista dels consellers generals successius :
| Data d'elecció | Identitat | Partit |
| 1945-1949 | Henri Longepierre | PCF |
| 1949-1953 | Jean Paiziat | radical |
| 1953-1972 | Claude Laneyrie | radical |
| 1972-1998 | Marc Bonin | CNIP, després UDF |
| 1998-2004 | Bernard Méra | UDF-FD |
| 2004-2015 | Frédéric Miguet | Centrista |
| les dades anteriors no són pas conegudes ||||
# Arbela de Galilea

Arbela de Galilea fou una ciutat de Galilea amb uns avencs a la rodalia que serviren de base a una banda de bandolers que van ser atacats i derrotats per Herodes el Gran. Més tard foren fortificats per Josefus en la seva lluita contra els romans. Es trobava prop de la moderna Arbel, a l'actual Israel.

## Enllaços externs

* International Standard Bible Encyclopedia (anglès)
# Matt Hamon

Matthew "Matt" Hamon (San Francisco, Califòrnia, 3 de setembre de 1968) va ser un ciclista nord-americà que s'especialitzà amb la pista, on va guanyar una medalla al Campionat del món de persecució per equips. Va participar als Jocs Olímpics d'Estiu de 1992.

## Palmarès en pista

* 1995
** Campió dels Estats Units en persecució per equips

## Palmarès en ruta

* 1992
** 1r al Cat's Hill Classic

## Referències

* ↑ «Matt Hamon» (en anglès). Museo del ciclismo. [Consulta: 31 desembre 2024].
* ↑ «Matt Hamon» (en anglès). olympedia. [Consulta: 31 desembre 2024].

## Enllaços externs

* Fitxa a sitiodeciclismo.net
# Ratpenat de Findley

El ratpenat de Findley (Myotis findleyi) és una espècie de ratpenat de la família dels vespertiliònids que només es troba a les illes Marías, un arxipèlag situat a 112 km de la costa occidental de Mèxic.

## Referències

Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Cantó de Tallano-Scopamène

El cantó de Tallano-Scopamène és una antiga divisió administrativa francesa situat al departament de Còrsega del Sud i la regió de Còrsega. Va existir de 1973 a 2015.

## Administració

Llista de Consellers generals :
| Període | Identitat | Partit | Qualitat |
| 2001-2015 | Jean-Jacques Panunzi | UMP | |

## Composició

Llista de municipis :
| Nom | Població | Codi Postal | Codi Insee |
| Altagène | 41 | 20112 | 2A011 |
| Aullène | 138 | 20116 | 2A024 |
| Cargiaca | 49 | 20164 | 2A066 |
| Loreto-di-Tallano | 35 | 20165 | 2A146 |
| Mela | 40 | 20112 | 2A158 |
| Olmiccia | 82 | 20112 | 2A191 |
| Quenza | 215 | 20122 | 2A254 |
| Serra-di-Scopamène | 120 | 20127 | 2A278 |
| Sorbollano | 69 | 20152 | 2A285 |
| Sainte-Lucie-de-Tallano | 392 | 20112 | 2A308 |
| Zérubia | 29 | 20116 | 2A357 |
| Zoza | 51 | 20112 | 2A363 |

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.012 | 2.208 | 1.948 | 1.508 | 1.373 | 1.261 |
# Gneu Papiri Carbó (cònsol 113 aC)

Gneu Papiri Carbó (en llatí Cneus Papirius Carbo) va ser un magistrat romà. Formava part de la gens Papíria, i era de la família dels Carbó.
Era fill del pretor Gai Papiri Carbó (Caius Papirius Carbo) i germà del cònsol Gai Papiri Carbó (Caius Papirius Carbo). Segons Ciceró va ser el pare de Gneu Papiri Carbó (Cneus Papirius CN. F. C. N. Carbo), però Gai Vel·lei Patercle el fa germà de Gai Papiri Carbó Arvina (Caius Papirius Carbo Arvina), encara que sembla que més aviat n'era el cosí (Fater patruelis). Va ser elegit cònsol l'any 113 aC junt amb Gai Cecili Metel Caprari i en el seu consolat els cimbres van entrar a la Gàl·lia, Itàlia i Il·líria i Carbó, enviat contra ells, en va haver de fugir amb tot l'exèrcit després de ser derrotat en la batalla de Nòrica. Després va ser acusat per Marc Antoni l'orador per raons desconegudes i es va suïcidar bevent una solució de vidriol cap a l'any 112 aC.
Hi ha descendència Carbo fins a l'actualitat.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 611.
* ↑ (francès) Estrabó, 'Géographie', p.355
# Ratpenat de Hosono

El ratpenat de Hosono (Myotis hosonoi) és una espècie de ratpenat de la família dels vespertiliònids. És endèmic del Japó. Segons alguns científics, és una subespècie de M. ikonnikovi.

## Referències

* Fordham et al. (2006). Myotis hosonoi. Llista Vermella de la UICN, Unió Internacional per a la Conservació de la Natura, 2006. Consultat el 10 desembre 2007 (en anglès).
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Puig de les Guilles

El Puig de les Guilles és una muntanya de 205 metres que es troba al municipi de Rabós, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Roc Roi (Montferrer i Castellbò)

El Roc Roi és una muntanya de 2.020 metres que es troba al municipi de Montferrer i Castellbò, a la comarca de l'Alt Urgell.
Al cim podem trobar-hi un vèrtex geodèsic (referència 269076001).
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 14 juliol 2022].
# Cantó de Brest-Centre

El cantó de Brest-Centre (bretó Kanton Brest-Kreiz-kêr) és una antiga divisió administrativa francesa situat al departament de Finisterre a la regió de Bretanya. Va existir de 1973 a 2015.

## Composició

El cantó aplega el barri del centre de la ciutat de Brest.

## Història

Llista dels consellers generals successius :
| Data d'elecció | Identitat | Partit |
| 1973-1988 | Michel de Bennetot | RPR |
| 1988-2008 | Yannick Marzin | UMP |
| 2008-2015 | Reza Salami | PS |

## Enllaços externs

* Resultats de les eleccions cantonals de 2004
# Ratpenat de les illes Kei

El ratpenat de les illes Kei (Myotis stalkeri) és una espècie de ratpenat de la família dels vespertiliònids. És endèmic d'Indonèsia (Gebe, Waigeo, Batanta i Kai Ketjil). Habita les coves. Es desconeix si hi ha cap amenaça significativa per a la supervivència d'aquesta espècie.
Fou anomenat en honor del col·leccionista i ornitòleg australià William Stalker.

## Referències

* ↑ Hutson, T.; Kingston, T.; Francis, C. Myotis stalkeri. UICN 2008. Llista Vermella d'espècies amenaçades de la UICN, edició 2008, consultada el 29 novembre 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 389. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Àcid selenhídric

Àcid selenhídric és el nom de les dissolucions aquoses del selenur d’hidrogen H$_2$Se, les quals tenen propietats àcides. Aquestes dissolucions són tèrmicament inestables i altament tòxiques, per la qual cosa no tenen aplicacions. Se simbolitzen com H$_2$Se(aq).
En dissolució aquosa el selenur d'hidrogen reacciona amb l'aigua segons la teoria àcid-base de Brønsted-Lowry i s'estableixen els següents equilibris amb formació dels anions hidrogenselenur HSe$^–$ i selenur Se$^{2–}$ i el catió oxoni H$_3$O$^+$ característic de les dissolucions d'àcids:${\ce {H2Se(g) + H2O(l) <=> HSe^{-}(aq) + H3O+(aq)}}$${\ce {HSe^{-}(aq) + H2O(l) <=> Se^{2-}(aq) + H3O+(aq)}}$El primer equilibri és el més desplaçat cap a la dreta i té un pK$_{a1}$ = 3,73 (constant d'equilibri K$_{a1}$ = 10$^{–3,73}$ = 1,86 × 10$^{–4}$), entre els corresponents als àcids sulfhídric (7,05) i tel·luhídric (2,64), que són els hidràcids dels elements del mateix grup de la taula periòdica. Aquest valor indica que l'àcid tel·lurhídric és un àcid més fort que l'àcid sulfhídric i menys fort que l'àcid tel·lurhídric, cosa que és deguda al fet que l'anió HSe$^–$ té un radi iònic major que els de l'anió HS$^–$ i inferior al del HTe$^–$. En davallar a la taula periòdica els àtoms augmenten el seu volum a causa de l'augment de capes d'electrons, i la força que cal rompre per separar els ions és la força de Coulomb que és inversament proporcional a la separació entre els nuclis dels ions. Pel segon equilibri pK$_{a2}$ = 10,0 (constant d'equilibri K$_{a2}$ = 10$^{–10}$), per tant, molt menys desplaçat cap a la formació de Se$^{2–}$.

## Referències

* 1 2 «àcid selenhídric». Gran Enciclopèdia Catalana. Barcelona: Grup Enciclopèdia Catalana.
* 1 2 Oroz Funes, J. Química. Madrid: SM, 1987. ISBN 843480798X.
* 1 2 3 William M. Haynes. CRC handbook of chemistry and physics (en anglès). 93rd edition. Boca Raton, FL: CRC Press, 2016. ISBN 978-1-4398-8050-0.
# Puig del Gall

El Puig del Gall és una muntanya de 253 metres que es troba al municipi de Roses, a la comarca catalana de l'Alt Empordà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Codolar d'en Bou

El Codolar d'en Bou és una riba (platja) de còdols al nord-oest de l'illa de Menorca, al terme de Ciutadella. Està situada entre el Llosar de Son Escuder i la Punta de sa Gallamina. La zona, resta exposada als temporals i els forts vents de tramuntana. Cal caminar per arribar-hi.

## Referències

* ↑ «Camí de Cavalls- Menorca» (en castellà). Turisme de Menorca, 2024. [Consulta: 24 maig 2024].

## Enllaços externs

* Platges de Balears
# Cantó de Benfeld

El cantó de Benfeld és una antiga divisió administrativa francesa situada al departament del Baix Rin i a la regió d'Alsàcia. Va desaparèixer el 2015.

## Composició

El cantó de Benfeld aplega 13 comunes :
| Nom alsacià | Nom francès | Nom alemany |
| Banfald | Benfeld | Benfeld |
| Bofze | Boofzheim | Boofzheim |
| Friesene | Friesenheim | Friesenheim |
| Herbse | Herbsheim | Herbsheim |
| Híttene | Huttenheim | Hüttenheim |
| Kerzfald | Kertzfeld | Kerzfeld |
| Koiene | Kogenheim | Kogenheim |
| Màtzene | Matzenheim | Matzenheim |
| Rhinài | Rhinau | Rheinau |
| Rossfald | Rossfeld | Rossfeld |
| Sànd | Sand | Sand |
| Sarmersche | Sermersheim | Sermersheim |
| Wíttre | Witternheim | Witternheim |

## Història

Llista dels consellers generals :
| Data d'elecció | Identitat | Partit | Qualitat |
| 1934-1955 | Henri Meck | UPR i MRP | |
| 1994-2015 | Roland Brendlé | UDF, després MoDem | |